 Na osnovu člana 27. stav 5 i člana 135.  stav 2 Zakona o stečaju ("Sl. glasnik RS", br. 104/2009, 99/2011 - dr. zakon, 71/2012 - odluka US i 83/2014), kao i poglavlja III i VIII Nacionalnog standarda o načinu i postupku unovčenja imovine stečajnog dužnika – Nacionalni standard broj 5, 
Proizvođač ID i kreditnih kartica 
GRАFOCАRD DOO – u stečaju iz  Beograd-Zemun
OBJAVLjUJE
JAVNI POZIV SVIM PROCENITELJSKIM KUĆAMA  

ZA DOSTAVLjANjE PONUDA 
za
Vršenje usluga procene vrednosti stečajnog dužnika kao pravnog lica 
Predmet procene je stečajni dužnik Proizvođač ID i kreditnih kartica  GRАFOCАRD DOO – u stečaju iz  Beograd-Zemun kao pravno lice, koje u imovini poseduje objekte koji se nalaze na Kosmaju na adresi Partizanski put bb, Nemenikuće, na katastarskoj parceli broj 5059/1, KO Nemenikuće, upisane u list nepokretnost broj 2574 KO Nemenikuće, zemljište ukupne površine 1ha 12a 55m² na kome su izgrađeni proizvodni i skladišni objekti stečajnog dužnika. 
Imovina se sastoji od objekata i opreme koji su locirani na Kosmaju i namenski postavljeni tako da služe za proizvodnju kargo i drugih tipova kartica. Stečajni dužnik ima aktivni ugovor kao nosilac Konzorcijuma za izradu kartica, kao i da na objektima i opremi postoji ustanovljena hipoteka. 
Za potrebe utvrđivanja procenjene vrednosti u postupku prodaje procenitelj će koristiti sledeće metode:

· procenu vrednosti imovine likvidacionom metodom
· procenu vrednosti pravnog lica prema metodama koje su u skladu sa Međunarodnim računovodstvenim standardima, kojima se obezbeđuje najveća vrednost za poverioce
Procenitelj će takođe:

· utvrditi učešće vrednosti procenjene imovine na kojoj je konstituisano razlučno pravo, u odnosu na procenu vrednosti pravnog lica (izraženo u procentima).
Ponuđač treba da dostavi:

·  Dokaz da nije izrečena mera zabrane obavljanja delatnosti;
· Da je u poslednjih 12 meseci izvršio minimum 3 projekta procene imovine stečajnih dužnika kao pravnih lica, te da za realizaciju usluga iz ponude predvidi najmanje pet članova proceniteljskog tima koji imaju odgovarajuće univerzitetske kvalifikacije u oblasti ekonomije, prava, građevinarske struke, mašinstva i drugih inžinjerskih profila;
· Da imaju iskustva u pružanju usluga navedenih u ponudi-priložiti spisak sa zaduženjima i biogragije ključnog osoblja predloženog za sprovođenje usluga iz ponude;
· Odvojeno navesti imena i reference šireg konsultantskog tima;
· Poželjno je da glavni rukovodilac projekta ima međunarodno priznat certifikat za procenu vrednosti kapitala izdat od strane asocijacija koje su punopravne članice Komiteta Međunarodnih Standarda procene;
· Neophodno je da rukovodioci timova za procenu imaju odgovarajuću licencu Inženjerske komore Srbije i Rešenje o upisu u registar stalnih sudskih veštaka za oblast građevinsrstva- priložiti kopiju licence i rešenje; 
· Neophodno je da rukovodioci tima za procenu opreme i tima za procenu nepokretnosti imaju iskustvo na proceni gasovnih i optičkih mreža u periodu od poslednje 3 godine;
· Da ponuđač nije angažovan na reviziji finansijskih izveštaja stečajnog dužnika, odnosno da nije povezano lice sa preduzećem koje je angažovano na reviziji finansijskih izveštaja stečajnog dužnika radi izbegavanja sukoba interesa procene i revizije;
Odabir najboljeg ponuđača će izvršiti Odbor poverilaca u rokovima propisanim Nacionalnim standardiom o načinu i postupku unovčenja imovine stečajnog dužnika. U slučaju da odbor poverilaca ne donese odluku u propisanom roku, izbor ponuđača će izvršiti stečajni upravnik.
Zainteresovani ponuđači, odnosno njihovi ovlašćeni predstavnici, mogu dobiti detaljnije informacije za izradu ponude, kao i svu potrebnu dokumentaciju radi sačinjavanja procene stečajnog dužnika.

Ponude dostaviti stečajnom upravniku Andrijani Živanović na adresu Vojvode Stepe 414a (zgrada Velefarma), Beograd, sa naznakom  „PONUDA  GRAFOCARD DOO – u stečaju“, uz prethodni dogovor sa Zejnepom Džanović, mail: stecaj.tanjas@gmail.rs, kontakt telefon 3090-114 ili 063/303-044, svakog radnog dana od 9 do 16 časova.
Ponude za vršenje usluga procene mogu se predati najkasnije do 15.08.2019. godine do 14,00 časova, na adresu: : Vojvode Stepe 414a (zgrada Velefarma), Beograd.
